L 327/10
LV
Eiropas Savienības Oficiālais Vēstnesis
21.12.2022.
(57)
Atbrīvojums attiecībā uz atbalstu par lauksaimniecības traucēkļiem, kas saistīti ar Natura 2000, atbalstu par agrovides un klimata saistībām un atbalstu bioloģiskajai lauksaimniecībai būtu jāpiemēro tikai uzņēmumiem, kuri nodarbojas ar primāro lauksaimniecisko ražošanu.
(58)
Eiropas inovāciju partnerības (EIP) “Lauksaimniecības ražīgums un ilgtspēja” finansētie projekti nodrošina inovā­ ciju lauksaimniecības nozarē un lauku apvidos.
Valsts atbalstam, kuru piešķir uzņēmumiem, kas piedalās EIP darbības grupu projektos, uz kuriem attiecas Regulas (ES) 2021/2115 127. pants, ir neliela ietekme uz konku­ renci, jo īpaši ņemot vērā pozitīvo lomu, kāda atbalstam piemīt zināšanu kopīgošanā, sevišķi vietējās un lauk­ saimniecības kopienās, atbalsta kolektīvo raksturu un salīdzinoši mazo apmēru.
Šie projekti ir integrēti.
Tie parasti aptver daudzus dalībniekus un daudzas nozares, un tas var radīt zināmas grūtības tos klasificēt atbilstoši valsts atbalsta noteikumiem.
Ņemot vērā atsevišķu EIP darbības grupu projektu vietējo raksturu un to, ka šie projekti tiek atlasīti, pamatojoties uz vietējās attīstības daudzgadu stratēģiju, kuru nosaka un īsteno publiskā un privātā sektora partnerība, un to orientāciju uz interesēm tādās jomās kā sabiedrība, sociālā sfēra, vide un klimats, šai regulai būtu jānovērš konkrētas grūtības, ar kurām saskaras EIP darbības grupu projekti, un tādā veidā jāatvieglo to atbilstība valsts atbalsta noteikumiem.
(59)
Ņemot vērā nelielo ietekmi uz tirdzniecību un konkurenci, ko rada mazas atbalsta summas, kuras piešķirtas uzņēmumiem, kas tieši vai netieši gūst labumu no EIP darbības grupu projektiem, būtu jānosaka vienkārši noteikumi gadījumiem, kad atbalsta kopējā summa vienam projektam nepārsniedz noteiktu maksimālo apjomu.
(60)
Uzņēmumiem, kas darbojas mežsaimniecības nozarē, Komisija Līguma 107. un 108. pantu ir piemērojusi vairākos lēmumos, jo īpaši 2014. gada pamatnostādņu satvarā.
2014.–2020. gada periodā Komisija saskaņā ar minētajām pamatnostādnēm ir apstiprinājusi vairāk nekā 200 atbalsta shēmas, kas dod labumu mežsaimniecības nozarei.
Kā liecina Komisijas pieredze, mežsaimniecības atbalsta pasākumi nav radījuši būtiskus konkurences izkropļojumus iekšējā tirgū, jo pastāv skaidri saderības kritēriji.
Tāpēc, ņemot vērā minēto pieredzi un vienkār­ šošanas un procesuālās ekonomijas apsvērumu dēļ vajadzētu būt iespējai atbalsta pasākumus, kas dod labumu mežsaimniecības nozarei, no paziņošanas prasības atbrīvot neatkarīgi no tā, vai tos līdzfinansē no ELFLA.
Tāpēc ir lietderīgi noteikt, ka pilnvaras, kas tai piešķirtas ar Regulu (ES) 2015/1588, Komisijai būtu jāizmanto attiecībā uz atbalstu pirmreizējai apmežošanai un kokaugiem klātas zemes izveidei, atbalstu agromežsaimniecības sistēmām, atbalstu meža ugunsgrēku, dabas katastrofu, dabas katastrofai pielīdzināmu nelabvēlīgu klimatisko apstākļu, slimību, augiem kaitīgo organismu un katastrofālu notikumu nodarīto meža postījumu profilaksei un meža atjaunošanai pēc šādiem postījumiem, atbalstu meža ekosistēmu izturētspējas un vidiskās vērtības uzlabošanai paredzētām investīcijām, atbalstu par platībatkarīgiem traucēkļiem, kas izriet no noteiktām obligātajām prasībām, kuras paredzētas Padomes Direktīvas 92/43/EEK 3. pantā un Eiropas Parlamenta un Padomes Direktīvas 2009/147/EK (15) 3. pantā, atbalstu meža vides un klimata pakalpojumiem un meža saglabāšanai, atbalstu inves­ tīcijām ar mežsaimniecības nozares attīstību, modernizāciju vai pielāgošanu saistītā infrastruktūrā, atbalstu inves­ tīcijām mežsaimniecības tehnoloģijās un mežsaimniecības produktu pārstrādē, mobilizēšanā un tirdzniecībā, atbalstu ģenētisko resursu saglabāšanai mežsaimniecībā, darbības uzsākšanas atbalstu mežsaimniecības nozares ražotāju grupām un organizācijām, atbalstu mežsaimniecības zemes konsolidācijai un atbalstu sadarbībai mežsaimniecības nozarē.
(61)
Lai stimulētu grupētas iniciatīvas mežsaimniecības nozarē, Komisija Līguma 107. un 108. pantu ir piemērojusi mežsaimniecības nozares ražotāju grupām un organizācijām domātam darbības uzsākšanas atbalstam.
2014.– 2020. gada periodā Komisija šādu atbalstu ir apstiprinājusi piecos gadījumos.
Lauksaimniecības nozarē šāds atbalsts no paziņošanas jau bija atbrīvots ar Regulu (ES) Nr. 702/2014.
Tāpēc ir lietderīgi no valsts atbalsta paziņošanas prasības atbrīvot arī mežsaimniecības nozares ražotāju grupām un organizācijām domātu darbības uzsākšanas atbalstu.
(62)
Ekonomikas dažādošana un jaunu saimniecisko darbību radīšana, arī aprites bioekonomika, ir būtiska lauku apvidu attīstībai un konkurētspējai un MVU, kas ir Savienības lauku ekonomikas mugurkauls.
Regulā (ES) 2021/2115 ir paredzēti pasākumi, kas atbalsta ar lauksaimniecību nesaistītu uzņēmumu izveidi lauku apvidos ar mērķi veicināt nodarbinātību, izveidot kvalitatīvas darbvietas lauku apvidos, saglabāt jau esošās darbvietas, mazināt nodarbinātības sezonālās svārstības, papildus lauksaimniecības un pārtikas produktu pārstrādei attīstīt nelauksaimnieciskas nozares, vienlaikus sekmējot darījumdarbības integrāciju un vietējās starpnozaru saiknes.
(15) Eiropas Parlamenta un Padomes Direktīva 2009/147/EK (2009. gada 30. novembris) par savvaļas putnu aizsardzību (OV L 20, 26.1.2010., 7. lpp.).